**נוהל הכרה בפעילות חברתית וקהילתית כנק"ז**

בכפוף לחוק עידוד מעורבות סטודנטים בפעילות חברתית וקהילתית התשע"ח - 2018 מותקן להלן נוהל למתן נק"ז (נקודות זכות אקדמיות) בעבור פעילות חברתית וקהילתית כדלקמן:

1. **קריטריונים לזכאות:**

1.1 סטודנט יהיה זכאי ל - 2 נק"ז (מתוך קורסי העשרה לתואר) **פעם אחת במהלך לימודיו**

**לתואר אקדמי ראשון**, בעבור פעילות שהיא אחת מאלה כמפורט להלן, ובתנאי שהוא לומד תכנית לימודים מליאה באותה שנה (לפחות 20 ש"ש, לא כולל אנגלית ועברית):

1. **שירות מילואים ממושך של לפחות 14 ימי מילואים ברצף, או 21 ימי מילואים במצטבר בשנה אקדמית אחת.( לאמור בין ה1 באוקטובר לבין ה30 לספטמבר)**
2. פעילות חברתית וקהילתית של 60 שעות במהלך שנת הלימודים האקדמית, בגופים ובארגונים שהוכרו, אושרו ונקבעו על ידי המכללה לתכלית הפעילות כאמור.

1.2 הזכאות לביצוע הפעילות החברתית תמורת נק"ז או הכרה בשירות מילואים כמזכה בנק"ז מותנית בכך שלסטודנט חסרות נקודות זכות מתחום קורסי העשרה, ובאישור בכתב של יועצת החוג.

1. סטודנט לא יוכל לקבל מעל 2 נק"ז בכל שנות לימודיו גם אם השתתף ביותר מפעילות אחת או אם פעל מעבר ל - 60 שעות.
2. ההכרה בנק"ז עקב מילואים או פעילות חברתית וקהילתית איננה מעניקה פטור מתשלום שכר לימוד עבור 2 נק"ז אלה.
3. הפעילות החברתית והקהילתית בארגון שיאושר היא רק למטרת נק"ז ולא בתמורה למלגה. הסטודנט יצהיר כי אינו מקבל כל תמורה כספית על הפעילות שביצע.
4. **הנחיות:**

**5.1 הכרה בגין שירות מילואים פעיל( שמ"פ):**

1. סטודנט העומד בקריטריונים כאמור לעיל ומבקש לממש את הזכאות להכרה בשירות מילואים כנקודות זכות אקדמיות (נק"ז) יפנה בתחילה ליועצת החוג בו הוא לומד. שתבדוק ותאשר בכתב כי הוא רשאי להמיר את השמ"פ שביצע בתמורה לקורס בחירה של 2 נק"ז.
2. לאחר קבלת אישור החוג, יפנה הסטודנט לרכזת ההתאמות שבדיקן הסטודנטים בצירוף האישור מהיועצת והאישור על ביצוע המילואים בפועל.
3. דיקאן הסטודנטים יעביר לאחראית המנהלית בחוג אישור להכרה במילואים כקורס העשרה( 2 נק"ז).

**5.2 הכרה בגין פעילות חברתית וקהילתית:**

סטודנט המבקש לבצע פעילות חברתית וקהילתית כאמור בסעיף 1.1 (סעיף ב') לעיל, יפעל כדלקמן:

* + 1. סטודנט העומד בתנאי הזכאות לעיל יפנה ליועצת החוג לקבל אישור בכתב להמרת קורס הבחירה במעורבות חברתית וקהילתית.
    2. הסטודנט יפנה ליחידה למעורבות חברתית שבדיקאן הסטודנטים ויירשם במערכת 359 לניהול מלגות ומעורבות חברתית, יצרף את אישור היועצת ויבחר בין שתי אפשרויות לפעילויות באירגונים הפתוחות לנק"ז (ולא למלגה).
    3. הארגון החברתי יחד עם רכזת המדור למעורבות חברתית יבדקו ויאשרו את התאמתו של הסטודנט לפעילות וזאת לאחר ראיון התאמה .
    4. סטודנט לא יוכל לקבל הכרה רטרואקטיבית על פעילות שביצע ללא אישור מראש ובכתב של המדור למעורבות חברתית במכללה.

**6. הליך הכרה בפעילות חברתית - וקהילתית ושמ"פ כנק"ז:**

6.1 הסטודנט ידווח על שעות הפעילות במערכת 359. השעות תאושרנה ע"י הארגון החברתי

ורכזת המדור למעורבות חברתית של המכללה.

6.2 בתום הפעילות יועבר ליועצת החוג אישור חתום ע"י דיקאן הסטודנטים על ביצוע

הפעילות בסך 60 שעות והזכאות ל -2 נק"ז.

6.3 לאחר אישור הדיקאן על ביצוע הפעילות או השמ"פ והזכאות ל- 2 נק"ז ,תעביר

האחראית המנהלית בחוג למדור תל"מ אישור על פטור מ-2 נק"ז במאזן הלימודים של הסטודנט תוך ציון שם הקורס המזוכה .